**PIRKIMO – PARDAVIMO SUTARTIS Nr. 34**

2017-06-16

Pasvalys

Pasvalio lopšelis-darželis ,,Liepaitė“, įstaigos kodas 190623051, Vilties g. 10, LT-39133, Pasvalys, juridinio asmens duomenys kaupiami ir saugomi Juridinių asmenų registre, atstovaujama direktorės Aldonos Piragienės, veikiančios pagal Lopšelio-darželio ,,Liepaitė“ nuostatus, toliau vadinama Pirkėju, ir AB ,,Pasvalio Žemtiekimas“, įmonės kodas 169176941, Taikos g. 20, LT-39184, Pasvalys, duomenys kaupiami ir saugomi Juridinių asmenų registre, atstovaujama direktoriaus Jono Strazdo, toliau vadinama Pardavėju, susitarė ir sudarė šią pirkimo - pardavimo sutartį (toliau – Sutartis).

**I. SUTARTIES DALYKAS**

1. Duonos, batono, bandelių, sausainių (toliau – maisto produktai) pirkimas (Sutarties priedas).

**II. ŠALIŲ ĮSIPAREIGOJIMAI**

2. Pardavėjo įsipareigojimai:

2.1. maisto produktus tiekti šviežius ir kokybiškus. Visi produktai turi atitikti Lietuvos Žemės ūkio ministro patvirtintus privalomuosius kokybinius reikalavimus ir/ ES kokybės reglamentus, **Dėl Lietuvos Respublikos sveikatos apsaugos ministro 2011 m. lapkričio 11 d. Įsakymo Nr. V-964 „Dėl maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašo patvirtinimo“ pakeitimo(Lietuvos respublikos sveikatos ministro 2014-07-04 įsakymas Nr.V-769);**

2.2. Pirkėjui pranešus apie gautus nekokybiškus maisto produktus, juos keisti tą pačią dieną kokybiškais;

2.3. prie maisto produktų tiekimo dokumentų turi būti pateikti Valstybinės maisto ir veterinarijos tarnybos ir kokybės pažymėjimai (arba tai žymima ant sąskaitų faktūrų), laikymo techninės sąlygos bei realizacijos terminai. Tiekėjas atsako už tiekiamos produkcijos kokybę;

2.4. visi maisto produktai turi būti sufasuoti su pakuote pageidaujamais kiekiais, sudėti tam skirtose dėžėse arba kitoje taroje ir pristatomi tiekėjo transportu adresu Vilties g. 10, Pasvalys;

3. Pirkėjo įsipareigojimai:

3.1. atsiskaityti su Pardavėju už perkamus maisto produktus per 30 kalendorinių dienų nuo sąskaitos faktūros pateikimo dienos;

3.2. dėl kiekvienos dienos maisto produktų partijos tiekimo laiko, asortimento ir kiekio atskirai susitarti telefonu;

3.3. maisto produktų tiekimo grafikai ir asortimentas bus derinamas su Pirkėjo sandėlininke Agute Plėtiene tel. Nr. 8 451 53 507;

3.4. Pirkėjui gavus iš Pardavėjo nekokybiškus maisto produktus - netinkamos kokybės, laikytus netinkamos temperatūros režime, be maisto produktus lydinčių dokumentų ir sąskaitų, atvežtus netinkamu transportu – jų nepriimti, o radus netinkamos kokybės - tą pačią dieną grąžinti tiekėjui.

**III. SUTARTIES ATSISKAITYMO TVARKA**

4. Perkamų maisto produktų vertė 990,00 (devyni šimtai devyniasdešimt) Eur.

5. Maisto produktų kainos nurodytos Sutarties priede (kaina su PVM).

6. Už nupirktus maisto produktus Pirkėjas atsiskaito pavedimu į Pardavėjo atsiskaitomąją sąskaitą LT674010042600080199 AB DNB bankas.

7. Sutarties sąlygos ir kaina Sutarties galiojimo laikotarpiu negali būti keičiamos, išskyrus tokias pirkimo Sutarties sąlygas, kurias pakeitus, nebūtų pažeisti Viešųjų pirkimų įstatymo 3 straipsnyje nustatyti principai ir tikslai. Sutarties kaina gali būti koreguojama, tik pasikeitus pridėtinės vertės mokesčio tarifui.

8. Sutarties keitimas turi būti įforminamas susitarimu, pasirašomu abiejų Sutarties šalių (toliau-Šalys). Šie dokumentai yra neatskiriama Sutarties dalis.

**IV. ŠALIŲ ATSAKOMYBĖ**

9. Šalys įsipareigoja saugoti žinių ir duomenų apie bendrą veiklą konfidencialumą ir neteikti jų tretiesiems asmenims, galintiems jas panaudoti kaip konkurenciją ribojančią priemonę.

10. Už Sutarties sąlygų nevykdymą Šalys atsako Lietuvos Respublikos įstatymų nustatyta tvarka.

11. Atsiradę nesutarimai sprendžiami derybų keliu, nesutarus – teisme, įstatymų nustatyta tvarka.

**V. SUTARTIES GALIOJIMAS, PAKEITIMO IR NUTRAUKIMO TVARKA**

12. Sutartis įsigalioja jos pasirašymo dieną ir galioja dvylika mėnesių. Sutartis tomis pačiomis sąlygomis gali būti pratęsta dar du kartus po 12 mėnesių.

13. Sutartis gali būti papildyta, pakeista arba nutraukta raštišku Šalių susitarimu.

14. Sutartis gali būti nutraukta vienos iš Sutarties Šalių iniciatyva:

14.1. jei kita Šalis nevykdo Sutarties sąlygų arba pirkėjui tampa ekonomiškai nenaudinga pirkti maisto produktus iš Pardavėjo ar Pardavėjui parduoti Pirkėjui. Apie būsimą Sutarties nutraukimą viena Šalis kitą Šalį privalo informuoti motyvuotu raštu ne vėliau kaip prieš 30 kalendorinių dienų;

14.2. jei tiekiamų maisto produktų kokybė neatitinka jai keliamų reikalavimų ir Pardavėjas neatsižvelgia į Pirkėjo raštiškus pranešimus apie tai, Pirkėjas turi teisę atsisakyti nekokybiškų maisto produktų ir nutraukti Sutartį;

14.3. Pardavėjas nepatiekia užsakytų maisto produktų daugiau kaip du kartus iš eilės;

14.4. nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (force majeure). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

14.5. dėl tiekėjo kaltės nutraukus pirkimo Sutartį, tiekėjas sumoka 10 proc. baudą nuo Sutarties kainos.

**VI. KITOS SĄLYGOS**

15. Sutartis sudaryta dviem egzemplioriais, turinčiais vienodą juridinę galią, po vieną kiekvienai Šaliai.

16. Visi Sutarties pakeitimai, priedai turi būti raštu patvirtinti įgaliojimus turinčių asmenų parašais, anspaudais ir yra neatskiriama Sutarties dalis.

**VII. ŠALIŲ JURIDINIAI ADRESAI IR PARAŠAI**

**Pirkėjas Pardavėjas**

Pasvalio lopšelis-darželis ,,Liepaitė“ AB ,,Pasvalio žemtiekimas“

Vilties g. 10, LT-39133 Pasvalys Taikos g. 20, LT-39184 Pasvalys

tel. (8-451) 51 629, 53 507 tel. (8-451) 51 219, 51 383

a.s. LT754010042600000030 a.s. LT674010042600080199

AB DNB bankas AB DNB bankas

banko kodas 40100 banko kodas 40100

įstaigos kodas 190623051 PVM kodas LT691769410

 įmonės kodas 169176941

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktorė Aldona Piragienė Direktorius Jonas Strazdas

A.V. A.V.

**PIRKIMO – PARDAVIMO SUTARTIS Nr. 34**

**PRIEDAS**

2017-06-16

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Maisto produktų pavadinimas** |  | **Mato vnt.** | **Perkamas kiekis 12 mėn****(ne daugiau)** | **Vieneto kaina Eurais su PVM** | **Viso kiekio kaina Eurais su PVM** |
| **1** | **2** | **3** | **4** | **5** | **6** |
| 1. | Duona juoda | kg. |  40 |  |  |
| 2. | Duona kvietinė (šviesi) | kg | 20 |  |  |
| 3. | Batonas | kg | 70 |  |  |
| 4. | Malti džiūvėsiai | kg | 10 |  |  |
| 5. | Mielinės bandelės su varškės įdaru | kg | 65 |  |  |
| 6. | Mielinės bandelės su cinamono įdaru | kg | 50 |  |  |
| 7. | Avižiniai sausainiai | kg | 50 |  |  |
| 8. | Sausainiai ,,Naminiai“ arba lygiaverčiai | kg | 50 |  |  |
| **IŠ VISO** **SU PVM****990,00** |

**Bendra pasiūlymo kaina yra devyni šimtai devyniasdešimt Eurų.**

Direktorė Aldona Piragienė Direktorius Jonas Strazdas

A.V. A.V.